విజయభాను కోటే

రచయిత్రి పరిచయం : 

పేరు: విజయభాను కోటే 

విద్యార్హత: ఎం.ఎస్సీ., బి.ఈడీ

వృత్తి: ఉపాధ్యాయురాలు 

ప్రవృత్తి: రచయిత్రి మరియు ఫ్రీలాన్సర్ 

పుట్టిన తేదీ: 18 నవంబర్, 1974 

నివాసం: పాయకరావుపేట, విశాఖపట్నం 

జననం :

పశ్చిమగోదావరి జిల్లా కొవ్వూరు మండలంలోని ప్రక్కిలంక అనే గ్రామం. కానీ పెరిగింది అంతా విశాఖపట్నంలోనే. అమ్మ విజయలక్ష్మి వేడంగి, నాన్న సామ్యుయేల్ దేవ ప్రభాకర్ కోటే. 

రచనా వ్యాసంగం :

ఎప్పుడో ఐదో తరగతిలో ఉండగా స్కూల్లో రైం ఒకటి విని నేను కూడా అటువంటిదే రాస్తే ఎలా ఉంటుందని అలోచించి దేశభక్తి గురించి ఒక గేయం రాసాను. డాడీ కాళ్ళు తొక్కుతూ డాడీకి వినిపిస్తే, మెచ్చుకున్నారు. నేను రాయాలని అప్పుడు అనుకున్నాను. అది మొదలు మనసుకు ఏది తోచినా డైరీలో, కనపడిన కాగితాల్లో రాసెయ్యడమే పని అంటారు ఆమె. ఇరవై ఒక్క ఏళ్ళు వచ్చేవరకూ కవిత్వానికే అంటిపెట్టుకుని ఉండిపోయారు. ఆ వయసులోనే ఉద్యోగం, పెళ్లి. టీచరుగా ఉద్యోగం వచ్చాక కూడా కవిత్వమే ఆమె ప్యాషన్. కానీ అప్పటివరకూ వారు రాసిన వాటిని ప్రచురణకు పంపాలన్న ఆలోచన కూడా లేదు. ప్రచురితం అయితేనే రచయిత అనే కాన్సెప్ట్ కూడా మనసులో లేదు. అనిపించింది రాయడమే! తెలుసు అంటారు. 

        2002లో ఆమె  జీవితంలో  ఎదుర్కొన్న అతి పెద్ద విపత్తు పుట్టిన వెంటనే కవలలైన తన ఇద్దరు ఆడపిల్లల్ని పోగొట్టుకోవడం. ఆ సంఘటన తర్వాత తను దాదాపు జీవశ్చవమే అయ్యారని చెప్పొచ్చు.  ఆ వేదననుండి, డిప్రెషన్ నుండి బయటకు తీసుకురావడానికి తన భర్త శ్రీ బంగార్రాజు చేసిన ప్రయత్నాలలో ఒకటి ఆమె  రచనలను ప్రచురణకు పంపడం. పంపిన వెంటనే కవిత ఒకటి ఆంధ్రభూమి మాసపత్రికలో ప్రచురితం అయింది. అలా కవిత్వం, తర్వాత కథలు.... రాయడం మొదలయ్యింది.

2008లో యోజన పత్రికకు ఫోన్ చేసి. నేను వ్యాసాలు రాయొచ్చా అని. ఎడిటర్ బాలకృష్ణ గారిని అడిగితే వారు  ఎంతో ప్రోత్సహించారు అంటారు . అలా ఆమె వ్యాస రచన “అంతర్జాతీయ వేదికపై భారతీయ మహిళ” అనే వ్యాసంతో మార్చి ఇష్యూలో 2008 లో మొదలైంది. 

       వీరికి  సమకాలీన అంశాలంటే ఆసక్తి ఎక్కువ. రాజకీయాలూ, ప్రపంచ మార్పులు, నాగరికతా పరిణామాలు మొదలైనవన్నీ  ఇష్టమైన అంశాలు. వాటిని ఆధారంగా చేసుకునే ఆమె రచనా వ్యాసంగం నడిచింది.

   కథలు : 

క్షీరసాగర మధనం  

చరిత విరాట పర్వం కథ  

బ్లౌజ్  

ఇరవై ఒకటి శతాబ్దం  

గో ..ఎకో...       

పదకేళి - విహంగ పత్రికలో ప్రచురితం. కథను ఈ లింక్ క్లిక్ చేసి చదవ వచ్చు. https://vihanga.com/?p=30960              

కాలమిస్ట్ :       

ప్రముఖ అంతర్జాల తొలి మహిళా సాహిత్య పత్రుక అయినా విహంగ లో సమకాలీనం పేరు తో ఒక కాలం ని కూడా నిర్వహించారు. ఈ విహంగ ప్రత్రికను డా.హేమలత పుట్ల 2011 నవంబర్ 11 న ప్రారంభించారు . ప్రస్తుతం ఈ పత్రిక బాధ్యతలను మానస ఎండ్లూరి , డా అరసిశ్రీ నిర్వహిస్తున్నారు. విహంగ పత్రిక అంతర్జాలంలో issn గుర్తింపు పొందిన తొలి పత్రిక కావడం గమనార్హం.         

సమకాలిన కాలం వ్యాసాలూ యిక్కడ చూడవచ్చు.       

https://vihanga.com/?p=14437

ఇక అకడమిక్ విషయానికి వస్తే గత 13 ఏళ్లుగా ఈనాడుకు (ప్రింట్ మరియు ఆన్లైన్) పదవ తరగతి బయాలజీ రాయడం ఎంతో ఉపయోగపడింది. ప్రశ్నలను తయారు చెయ్యడం, పిల్లలలకు అర్థమయ్యే విధానంలో రాయడంపై ఎన్నో ప్రయోగాలు చేసారు.                

వృత్తి :
      

ఉపాధ్యాయినిగా మొదటిసారి పాయకరావుపేటలోని పెద్దిపాలెం స్కూల్లో నియమించబడినపుడు ఆ స్కూల్ పరిస్థితులు చూసి చాలా దిగులు వేసింది. నేను చదివిన స్కూల్ కాన్వెంట్. ప్రభుత్వ పాఠశాలల దీన స్థితి చూసి, అక్కడ చదువుకునే పిల్లల అవస్థలు చూసి బాధ అనిపించింది. ఏదో చెయ్యాలని ఆవేశం ఉన్నప్పటికీ 1200 జీతంతో ఏం చెయ్యగలను? అప్పుడు కాస్త కాస్త డబ్బులు దాచి పిల్లలకు ప్రోత్సాహకాలు కొనేదాన్ని.   

ఉపాధ్యాయురాలిగా విద్యా విషయాలపై బాగా అధ్యయనం చేసారును. ప్రభుత్వ పాఠశాలల్లో పిల్లల వెనుకబాటుతనానికి కారణాలు వెతికి, పరిష్కార మార్గాలు కనిపెట్టే దశలో విద్యకు సంబంధించిన ఎన్నో వ్యాసాలు రాసారు. (నవీన విద్య, అధినేత) అలా మొదలైనదే ఈనాడు దినపత్రికలో పదవ తరగతి విద్యార్థులకు వీరురాసే బయాలజీ పాఠాలు. ఇది  2007 లో మొదలు పెట్టారు. 

      తన దృష్టిలో ఒక సంవత్సరం నిండిన శిశువు కూడా రచయితే! ఇది ఆమెగట్టిగా నమ్ముతారు. సంవత్సరం నిండిన శిశువు చేతికి పెన్సిలో, పెన్నో, సుద్దముక్కో ఇచ్చి చూడండి. తనకు అనిపించినది బొమ్మలుగా, గీతాలుగా గోడలపై గీస్తాడు లేదా నేల మీద గీస్తాడు. ప్రతి మనిషీ ఒక రచయితే! తనకు అనిపించినది కన్స్ట్రక్టివ్ గా రాయగలిగితే రచయితే! 

       2010 లో,  ప్రజాస్వామిక రచయిత్రుల వేదికలో చేరారు. నిర్మాణయుతమైన సాహిత్య వేదికగా అవతరిస్తుందని ప్రబలంగా నమ్మారు. వేదిక కార్యక్రమాల్లో పాల్గొని ఎన్నో విషయాలు నేర్చుకున్నారు. నిజానికి సాహిత్యం భూత, వర్తమాన కాలాలను ఈ సమయంలోనే తెలుసుకున్నాను. సాహిత్యం భవిష్యత్తును సామాజిక పరిణామాలతో, సంఘటనలతో అనుసంధానం చేసి చూపాలన్న ఒక అత్యద్భుతమైన ఆలోచనకు కట్టుబడి ఇప్పటికీ ప్రరవేతో కలిసి ఆమె పని చేసారు.

హ్యుటగాజీ ప్రయోగం:

. కొన్నాళ్ళ తర్వాత నాకు జరిగిన ఒక పర్సనల్ లాస్ (వ్యక్తిగత ట్రాజెడీ) వలన నేను పిల్లలందరినీ నా పిల్లలుగా అనుకునే స్థితికి చేర్చింది. పిల్లలపై ఉన్న ప్రేమ వలన వారి అభివృద్ధి కోసం అనేక చిన్న చిన్న ప్రయోగాలు చేయడం మొదలు పెట్టాను. పాత హరిజనవాడ స్కూలుకి ట్రాన్స్ఫర్ అయ్యాక అక్కడి ప్రధానోపాధ్యాయులు శ్రీ శివప్రకాష్ గారు, SMC, కమ్యూనిటీ సహకారం వలన హ్యుటగాజీ ప్రయోగం మొదలు అయింది. హ్యుటగాజీ ప్రయోగంతో పాటు, నా స్నేహితులు, బంధువులు, కుటుంబస్తులు, కమ్యూనిటీ సహకారంతో స్కూలు ఇన్ఫ్రా స్ట్రక్చర్ మరియు ఇతర సదుపాయాల అభివృద్ధి సాధ్యం అయింది. మూడు బ్యాచ్ లు బాగా అభివృద్ధి సాధిస్తే, నాలుగో బ్యాచ్ “లేత ఆకాశాలు” అనే పుస్తకాన్ని రచించారు. 13 మంది విద్యార్థులు తాము హ్యుటగాజీ విధానంలో విద్యను స్వయంగా, తాము ఆశించిన విధంగా, తమకు అనిపించిన విధంగా ఎలా నేర్చుకున్నారో ఆ పుస్తకంలో రాసారు. 

2009 లో కంప్యూటర్ ద్వారా విద్య మొదలు పెట్టిన నేను, 2011 కు నా తరగతిలో ల్యాప్టాప్ ద్వారా విద్యాబోధనను మెరుగు పరచగలిగాను. 

2013 నవంబర్ 14న నా బాల్యస్నేహితురాలు మాధురి జొన్నలగడ్డ సహాయంతో నా తరగతి గదిని డిజిటల్ క్లాస్ గా మార్చగలిగాను. అప్పటినుండి హ్యుటగాజీ మరీ సులువు అయిపొయింది. స్నేహితులు మాధవ్, నిమ్మి ఇచ్చిన కంప్యూటర్ క్లాసులోకి చేరాక పిల్లలు తమకు తామే నేర్చుకోవడం, పిపిటి లు తయారు చేసుకోవడం మొదలుపెట్టారు. అసలు అదొక అద్భుతమైన కాలం. చిన్న చిన్న ప్రయోగాలు ఎన్నో విజయవంతం అయ్యాయి.

అన్నింటి కన్నా ముఖ్యమైన మలుపు 2017 TECH conference తర్వాత జరిగిన విషయం అని చెప్పవచ్చు. వీరు ఫిన్లాండ్ లో హ్యుటగాజీ పై పేపర్ ప్రెజెంట్ చేసి వచ్చాక, అదే పేపర్ టెక్ 2017 లో ప్రెజెంట్ చేసినపుడు, ఫిన్లాండ్ పంపడంలో, హ్యుటగాజీని ప్రోత్సహించడంలో వీరికి బలంగా నిలిచిన పాఠశాల కమీషనర్ సంధ్యా రాణి గారు  ప్రెజెంటేషన్ చూడడానికి వచ్చారు. పేపర్ అయిన తర్వాత “హ్యుటగాజీని డాక్యుమెంట్ చేస్తే బావుంటుంది. స్కేలింగ్ లోకి తీసుకురండి” అని చెప్పి వెళ్ళిపోయారు.    

ప్రభావం :

    గాంధీ గారిని చదివి, అబద్ధం ఆడకుండా జీవితాంతం బ్రతకాలని నిర్ణయించుకున్నాను. స్వామీ వివేకానందను స్కూల్ వయసు నుండే చదివాను. ఆయన ప్రభావం నా పై అత్యధికం. ప్రస్తుతం సమకాలీన సమస్యలపై నా తొలి నవలపై రెండు భాషల్లోనూ ఒకేసారి పని చేస్తున్నాను. ( తెలుగు మరియు ఇంగ్లీషు) విద్య, సాహిత్యం రెంటినీ బ్యాలెన్స్ చెయ్యాలన్నదే నా ఆశయం.

మరిచిపోలేని ప్రశంస :

భారతదేశంలోనే కాదు విజయా, ప్రపంచంలోనే ప్రాథమిక పాఠశాలల విద్యార్థులకోసం హ్యుటగాజీ ప్రయోగం చేస్తున్నది నువ్వు ఒక్కదానివే” అని స్టీవార్ట్ హేస్ అన్నపుడు నాకు నా పిల్లలు ఇచ్చిన సహకారమే గుర్తుకు వచ్చింది.